**Ministru kabineta rīkojuma projekta "Par Aivu Rozenbergu" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Saskaņā ar Valsts civildienesta likuma 11. panta trešo daļu pārraudzībā esošas iestādes vadītāja amatā ministrs ieceļ pēc apstiprināšanas Ministru kabinetā.  Lai atbilstoši Valsts civildienesta likuma 11. panta trešajai daļai apstiprinātu Aivas Rozenbergas kandidatūru iecelšanai Latvijas institūta direktora amatā, ir sagatavots Ministru kabineta rīkojums “Par Aivu Rozenbergu”. |
| 2. | Pašreizējā situācija un problēmas | 2015. gada 2. novembrī Valsts kancelejā tika saņemta ārlietu ministra vēstule ar lūgumu izsludināt atklātu pretendentu konkursu uz vakanto Latvijas institūta direktora amatu.  2015. gada 23. novembrī oficiālajā izdevumā “Latvijas Vēstnesis” tika izsludināts atklāts pretendentu konkurss uz Latvijas institūta direktora amatu. Valsts kancelejā tika saņemti seši pieteikumi uz izsludināto vakanci.  Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".  Ārlietu ministra izveidotā Latvijas institūta direktora amata pretendentu vērtēšanas komisija pieņēma lēmumu ieteikt ārlietu ministram pretendenti A. Rozenbergu virzīt iecelšanai Latvijas institūta direktora amatā. A. Rozenberga ir pretendents, kas vislabāk atbilst Latvijas institūta direktora amata aprakstā izvirzītajām prasībām, kā arī ieguva visaugstāko vērtējumu pretendentu vērtēšanas mutiskajā daļā un vadības kompetenču novērtēšanā.  Ārlietu ministrs izvērtēja pretendentu vērtēšanas komisijas ieteikumu un 2016. gada 4. janvārī pieņēma lēmumu virzīt A. Rozenbergas kandidatūru iecelšanai Latvijas institūta direktora amatā.  A. Rozenbergai ir humanitāro zinātņu maģistra grāds filoloģijā. A. Rozenbergai ir ilggadēja pieredze preses sekretāra un Preses dienesta vadītāja amatā publiskajā pārvaldē. Šobrīd A. Rozenberga ir Ministru prezidentes L. Straujumas preses sekretāre. Tāpat A. Rozenbergai ir būtiska pieredze Latvijai nozīmīgu pasākumu (Vispārējie Latviešu dziesmu un deju svētki, Rīga – 2014. gada Eiropas kultūras galvaspilsēta) organizēšanā un sadarbībā ar starptautiskajiem partneriem. A. Rozenberga kā projekta “Rīga-2014. gada Eiropas kultūras galvaspilsēta” programmas vadītāja, cita starpā bija atbildīga par projekta starptautisko prezentāciju un starptautisko konferenču idejisko un organizatorisko vadību. Šobrīd A. Rozenberga ir arī Latvijas oficiālā pārstāve starptautiskajā Eiropas kultūras galvaspilsētu žūrijā. |
| 3. | Projekta izstrādē iesaistītās institūcijas | Ārlietu ministrija un Valsts kanceleja.  Ar ārlietu ministra 2015. gada 13. novembra rīkojumu Nr. 461 “Par Latvijas institūta direktora amata pretendentu vērtēšanas komisiju” izveidotajā pretendentu vērtēšanas komisijā iekļauti pārstāvji no Ārlietu ministrijas, Valsts kancelejas, Kultūras ministrijas un Latvijas Ārpolitikas institūta. |
| 4. | Cita  informācija | Nav |

Anotācijas II, III, IV, V, VI un VII sadaļa - projekts šīs jomas neskar.

Ārlietu ministrs Edgars Rinkēvičs

05.01.2016. 12:00

388

Liepiņa, 67082935

Liva.Liepina@mk.gov.lv